CELEX: 32020R0024
Language: sl
Date: 2020-01-13 00:00:00
Title: Izvedbena uredba Komisije (EU) 2020/24 z dne 13. januarja 2020 o odobritvi razširitve uporabe semen oljne kadulje (Salvia hispanica) kot novega živila ter spremembi pogojev uporabe in posebnih zahtev za označevanje semen oljne kadulje (Salvia hispanica) v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470 (Besedilo velja za EGP)

14.1.2020   
               
               
                  SL
               
               
                  Uradni list Evropske unije
               
               
                  L 8/12
               
            
         IZVEDBENA UREDBA KOMISIJE (EU) 2020/24
         z dne 13. januarja 2020
         o odobritvi razširitve uporabe semen oljne kadulje (Salvia hispanica) kot novega živila ter spremembi pogojev uporabe in posebnih zahtev za označevanje semen oljne kadulje (Salvia hispanica) v skladu z Uredbo (EU) 2015/2283 Evropskega parlamenta in Sveta ter o spremembi Izvedbene uredbe Komisije (EU) 2017/2470
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) 2015/2283 Evropskega parlamenta in Sveta z dne 25. novembra 2015 o novih živilih, spremembi Uredbe (EU) št. 1169/2011 Evropskega parlamenta in Sveta in razveljavitvi Uredbe (ES) št. 258/97 Evropskega parlamenta in Sveta ter Uredbe Komisije (ES) št. 1852/2001 (1) in zlasti člena 12 Uredbe,
         ob upoštevanju naslednjega:
         
                     (1)
                  
                  
                     Uredba (EU) 2015/2283 določa, da se na trg v Uniji lahko dajo le odobrena nova živila, vključena na seznam Unije.
                  
               
                     (2)
                  
                  
                     V skladu s členom 8 Uredbe (EU) 2015/2283 je bila sprejeta Izvedbena uredba Komisije (EU) 2017/2470 (2), s katero je bil oblikovan seznam Unije odobrenih novih živil.
                  
               
                     (3)
                  
                  
                     Komisija mora v skladu s členom 12 Uredbe (EU) 2015/2283 predložiti osnutek izvedbenega akta o odobritvi dajanja novega živila na trg Unije in o posodobitvi seznama Unije.
                  
               
                     (4)
                  
                  
                     Z Odločbo Komisije 2009/827/ES (3) je bilo v skladu z Uredbo (ES) št. 258/97 odobreno dajanje semen oljne kadulje (Salvia hispanica) na trg v Uniji kot novega živila za uporabo v kruhu.
                  
               
                     (5)
                  
                  
                     Z Izvedbenim sklepom Komisije 2013/50/EU (4) je bila v skladu z Uredbo (ES) št. 258/97 odobrena razširitev uporabe semen oljne kadulje (Salvia hispanica) kot novega živila za uporabo v naslednjih kategorijah živil: pekovski izdelki; žitni kosmiči za zajtrk; mešanice sadja, oreškov in semen ter predpakirana semena oljne kadulje.
                  
               
                     (6)
                  
                  
                     Dne 18. septembra 2015 je pristojni organ Irske (5) v skladu z Uredbo (ES) št. 258/97 Evropskega parlamenta in Sveta (6) izdal dopis o odobritvi razširitve uporabe semen oljne kadulje (Salvia hispanica) kot novega živila za uporabo v dodatnih kategorijah živil, in sicer v sadnih sokovih ter pijača iz mešanice sadja/zelenjave.
                  
               
                     (7)
                  
                  
                     Dne 17. oktobra 2017 je pristojni organ Avstrije (7) v skladu z Uredbo (ES) št. 258/97 izdal dopis o odobritvi razširitve uporabe semen oljne kadulje (Salvia hispanica) kot novega živila za uporabo v dodatni kategoriji živil, in sicer v sadnih namazih.
                  
               
                     (8)
                  
                  
                     Dne 2. novembra 2017 je pristojni organ Španije (8) v skladu z Uredbo (ES) št. 258/97 izdal dopis o odobritvi razširitve uporabe semen oljne kadulje (Salvia hispanica) kot novega živila za uporabo v dodatnih kategorijah živil, in sicer v steriliziranih jedeh, pripravljenih za uživanje, na osnovi žitnih zrn, zrn nepravih žit in/ali stročnic.
                  
               
                     (9)
                  
                  
                     Z Izvedbenim sklepom Komisije (EU) 2017/2354 (9) je bila v skladu z Uredbo (ES) št. 258/97 odobrena razširitev uporabe semen oljne kadulje (Salvia hispanica) kot novega živila za uporabo v dodatni kategoriji živil, in sicer v jogurtih.
                  
               
                     (10)
                  
                  
                     Dne 13. aprila 2017 je družba Zentis GmbH & Co. KG v skladu s členom 4 Uredbe (ES) št. 258/97 pristojnemu organu Nemčije predložila zahtevek o spremembi pogojev uporabe za novo živilo semena oljne kadulje (Salvia hispanica). V njem je zahtevala razširitev uporabe semen oljne kadulje (Salvia hispanica) v dodatnih kategorijah živil, in sicer v sadnih sladicah, mešanem sadju s kokosovim mlekom, pakiranim v dvojni posodici, sadnih pripravkih, ki so plast pod mlečnimi izdelki ali se mešajo z njimi, ter zvišanje najvišje dovoljene ravni uporabe semen oljne kadulje (Salvia hispanica) v že odobreni kategoriji živil, in sicer v sadnih namazih.
                  
               
                     (11)
                  
                  
                     Dne 12. septembra 2017 je družba Sanchis Mira S.A. v skladu s členom 4 Uredbe (ES) št. 258/97 pristojnemu organu Španije predložila zahtevek o razširitvi pogojev uporabe za novo živilo semena oljne kadulje (Salvia hispanica) v čokoladi. Pristojni organ Španije je 25. septembra 2017 izdal poročilo o začetni presoji. V navedenem poročilu je ugotovil, da so razširitev uporabe in predlagane najvišje dovoljene ravni uporabe semen oljne kadulje (Salvia hispanica) v skladu z merili za nova živila iz člena 3(1) Uredbe (ES) št. 258/97.
                  
               
                     (12)
                  
                  
                     Dne 17. oktobra 2017 je Komisija poročilo o začetni presoji posredovala drugim državam članicam. Ena država članica je izrazila nasprotovanje in pomisleke glede splošne varnosti novega živila v povezavi z oceno (10) Panela za prehrano, nova živila in živilske alergene Evropske agencije za varnost hrane (v nadaljnjem besedilu: Agencija) iz leta 2009 zaradi naraščajočega prehranskega vnosa semen oljne kadulje (Salvia hispanica), ki je posledica vedno večjega števila dovoljenih uporab. Nasprotujoča država članica je poudarila, da so individualne uporabe, vključno s 3-odstotno predlagano ravnjo uporabe v čokoladi, sicer lahko varne, vendar je treba oceniti skupen prehranski vnos iz vseh odobrenih uporab od leta 2009, vključno s trenutnim zahtevkom za razširitev uporabe, in po potrebi revidirati oceno varnosti Panela za prehrano, nova živila in živilske alergene iz leta 2009.
                  
               
                     (13)
                  
                  
                     V skladu s členom 35(1) Uredbe (EU) 2015/2283 se kakršen koli zahtevek za dajanje novega živila na trg v Uniji, ki se predloži državi članici v skladu s členom 4 Uredbe (ES) št. 258/97 in za katerega končna odločitev ni bila sprejeta pred 1. januarjem 2018, obravnava kot vloga, predložena v skladu z Uredbo (EU) 2015/2283.
                  
               
                     (14)
                  
                  
                     Zahtevki za razširitev uporabe semen oljne kadulje (Salvia hispanica) so bili državam članicam predloženi v skladu s členom 4 Uredbe (ES) št. 258/97, vendar izpolnjujejo tudi zahteve iz Uredbe (EU) 2015/2283.
                  
               
                     (15)
                  
                  
                     Dne 2. februarja 2018 je družba Parry’s Pots Limited (PPL) pri Komisiji vložila zahtevek za spremembo pogojev uporabe novega živila semen oljne kadulje (Salvia hispanica) v smislu člena 10(1) Uredbe (EU) 2015/2283. V njem je zahtevala zvišanje najvišje dovoljene ravni uporabe semen oljne kadulje (Salvia hispanica) v že odobreni kategoriji živil, in sicer v sadnih namazih.
                  
               
                     (16)
                  
                  
                     Dne 12. junija 2018 je družba Naturkost Übelhör GmbH & Co. KG pri Komisiji vložila zahtevek za spremembo pogojev uporabe novega živila semen oljne kadulje (Salvia hispanica) v smislu člena 10(1) Uredbe (EU) 2015/2283. V njem je zahtevala razširitev uporabe semen oljne kadulje (Salvia hispanica) v dodatnih kategorijah živil, in sicer v čokoladi in čokoladnih izdelkih.
                  
               
                     (17)
                  
                  
                     Dne 15. junija 2018 je družba Majami Sp.zo.o.Sp.k. pri Komisiji vložila zahtevek za spremembo pogojev uporabe novega živila semen oljne kadulje (Salvia hispanica) v smislu člena 10(1) Uredbe (EU) 2015/2283. V njem je zahtevala razširitev uporabe semen oljne kadulje (Salvia hispanica) v dodatni kategoriji živil, in sicer v konditorskih izdelkih.
                  
               
                     (18)
                  
                  
                     Dne 16. julija 2018 je družba The Chia Co pri Komisiji vložila zahtevek za spremembo pogojev uporabe novega živila semen oljne kadulje (Salvia hispanica) v smislu člena 10(1) Uredbe (EU) 2015/2283. V njem je zahtevala razširitev uporabe semen oljne kadulje (Salvia hispanica) v naslednjih dodatnih kategorijah živil: konditorski izdelki, razen žvečilnih gumijev; mlečni izdelki in podobni izdelki; sladoledi; proizvodi iz sadja in zelenjave; žita in žitni proizvodi; pekovski izdelki; zelišča, začimbe, začimbne mešanice, juhe in mesne juhe, omake, solate in začinjeni namazi za sendviče ter beljakovinski izdelki; popolni prehranski nadomestki za nadzor nad telesno težo; živila, na katerih so navedene izjave o odsotnosti ali zmanjšani prisotnosti glutena; brezalkoholne pijače; gotove pikantne jedi in prigrizki; sladice.
                  
               
                     (19)
                  
                  
                     Dne 3. avgusta 2018 je družba Materne SAS pri Komisiji vložila zahtevek za spremembo pogojev uporabe novega živila semen oljne kadulje (Salvia hispanica) v smislu člena 10(1) Uredbe (EU) 2015/2283. V njem je zahtevala razširitev uporabe semen oljne kadulje (Salvia hispanica) v dodatnih kategorijah živil, in sicer v kompotih iz sadja in/ali zelenjave in/ali žitnih kosmičev.
                  
               
                     (20)
                  
                  
                     Dne 9. januarja 2019 je družba RFH Produktion AB pri Komisiji vložila zahtevek za spremembo pogojev uporabe novega živila semen oljne kadulje (Salvia hispanica) v smislu člena 10(1) Uredbe (EU) 2015/2283. V njem je zahtevala razširitev uporabe semen oljne kadulje (Salvia hispanica) v dodatni kategoriji živil, in sicer v pudingih.
                  
               
                     (21)
                  
                  
                     V skladu s členom 10(3) Uredbe (EU) 2015/2283 ter glede na naraščajoče število zahtevkov za odobritev številnih razširitev uporabe semen oljne kadulje (Salvia hispanica), nove odobritve uporabe iz zadnjih let in posledično potencialno povečanje prehranskega vnosa semen oljne kadulje (Salvia hispanica) se je Komisija 16. julija 2018 posvetovala z Agencijo in ji naročila, naj opravi oceno splošne prehranske izpostavljenosti pri vseh morebitnih razširitvah uporabe semen oljne kadulje (Salvia hispanica) kot novega živila.
                  
               
                     (22)
                  
                  
                     Dne 14. marca 2019 je Agencija sprejela znanstveno mnenje „Varnost semen oljne kadulje (Salvia hispanica) kot novega živila za razširjene uporabe v skladu z Uredbo (EU) 2015/2283“ (11) (Safety of chia seeds (Salvia hispanica L.) as a novel food for extended uses pursuant to Regulation (EU) 2015/2283). Navedeno mnenje je v skladu z zahtevami iz člena 11 Uredbe (EU) 2015/2283.
                  
               
                     (23)
                  
                  
                     V navedenem mnenju je Agencija v odgovor na zahtevo Komisije o splošni oceni varnosti brez omejitev ali varnostnih ukrepov glede ravni uporabe ugotovila, da je uporaba semen oljne kadulje (Salvia hispanica) v živilih, ki za proizvodnjo, predelavo ali pripravo ne zahtevajo toplotne obdelave pri ali nad 120 °C, vključno s čokolado, sadnimi namazi, sadnimi sladicami, mešanicami sadja s kokosovim mlekom v dvojni posodici, sadnimi pripravki, ki so plast pod mlečnimi izdelki, ali sadnimi pripravki, ki se mešajo z mlečnimi izdelki, konditorskimi izdelki (razen žvečilnih gumijev), mlečnimi izdelki in podobnimi izdelki, sladoledi, proizvodi iz sadja in zelenjave, brezalkoholnimi pijačami ter kompoti iz sadja in/ali zelenjave in/ali žitnih kosmičev, varna brez posebnih omejitev in varnostnih ukrepov glede njihovih ravni uporabe. V navedenem znanstvenem mnenju je zato dovolj dokazov za ugotovitev, da navedene uporabe semen oljne kadulje (Salvia hispanica) izpolnjujejo zahteve iz člena 12(1) Uredbe (EU) 2015/2283. Zaradi tega je primerno, da se pogoji uporabe semen oljne kadulje (Salvia hispanica), kot so navedeni v seznamu Unije odobrenih novih živil, spremenijo tako, da se vključijo vse navedene kategorije živil ter črtata določitev najvišjih dovoljenih ravni in zadevna posebna zahteva za označevanje v zvezi z največjim dnevnim vnosom. Čeprav uporaba semen oljne kadulje (Salvia hispanica) v pudingih ni bila izrecno vključena v oceno Agencije, mnenje vsebuje dovolj dokazov za odobritev razširitve uporabe semen oljne kadulje (Salvia hispanica) tudi na pudinge, ki za proizvodnjo, predelavo ali pripravo ne zahtevajo toplotne obdelave pri ali nad 120 °C. Pudingi se razumejo kot podkategorija proizvodov, ki so splošno znani kot sladice, ter so običajno aromatizirani in sladkega okusa.
                  
               
                     (24)
                  
                  
                     Agencija je v istem mnenju obravnavala tudi študijo, ki jo je sama pridobila iz javno dostopne znanstvene literature in ki ni bila del dokazov, predloženih s strani vložnikov v podporo predlaganim razširitvam uporabe semen oljne kadulje (Salvia hispanica), v kateri je izpostavljen morebiten nastanek akrilamida, ko se semena oljne kadulje (Salvia hispanica) uporabijo v živilih, ki za proizvodnjo, predelavo ali pripravo zahtevajo toplotno obdelavo pri ali nad 120 °C.
                  
               
                     (25)
                  
                  
                     Agencija je v navedenem mnenju ugotovila, da so za obravnavo možnosti nastanka akrilamida, ko so živila, ki vsebujejo semena oljne kadulje (Salvia hispanica), toplotno obdelana pri ali nad 120 °C, potrebne dodatne informacije vložnikov in/ali javno dostopne informacije. Agencija je v skladu s členom 11(4) Uredbe (EU) 2015/2283 od zadevnega vložnika zahtevala dodatne informacije v zvezi s potencialnim nastankom procesnih onesnaževal, ki lahko nastanejo med predelavo in proizvodnjo živila (na ravni proizvajalca) in/ali ko se živilo z dodanimi semeni oljne kadulje (Salvia hispanica) kuha (toplotna obdelava na ravni potrošnika). Obdobje, določeno za predložitev dodatnih informacij, se izteče marca 2020. Ker v predloženih zahtevkih teh informacij ni bilo, je Agencija oceno navedenih razširitev uporabe semen oljne kadulje (Salvia hispanica) v živilih, ki za proizvodnjo, predelavo ali pripravo zahtevajo toplotno obdelavo pri ali nad 120 °C (pekovski izdelki, žita in žitni proizvodi, zelišča, začimbe, začimbne mešanice, juhe in mesne juhe, omake, solate in začinjeni namazi za sendviče, beljakovinski izdelki ter popolni prehranski nadomestki za nadzor nad telesno težo, kot so opredeljeni v Uredbi (EU) št. 609/2013 Evropskega parlamenta in Sveta (12), živila, na katerih so navedene izjave o odsotnosti ali zmanjšani prisotnosti glutena v skladu z zahtevami Izvedbene uredbe Komisije (EU) št. 828/2014 (13), gotove pikantne jedi in prigrizki ter sladice) odložila, dokler ne bodo na voljo potrebne informacije. Komisija na tej stopnji torej v skladu s točkama (a) in (c) člena 12(1) Uredbe (EU) 2015/2283 še nima potrebnega mnenja Agencije za odobritev razširitev uporab, ki vključujejo obdelavo semen oljne kadulje (Salvia hispanica) pri ali nad 120 °C. Nadaljnja odločitev o takšnih uporabah bo zato sprejeta po objavi ustreznega mnenja Agencije.
                  
               
                     (26)
                  
                  
                     Agencija je v mnenju omenila tudi dve predstavitvi kliničnega primera iz razpoložljive znanstvene literature, ki uživanje semen oljne kadulje (Salvia hispanica) povezujeta z alergijskimi reakcijami, in na podlagi teh dokazov ugotovila, da uživanje semen oljne kadulje (Salvia hispanica) lahko povzroči alergijske reakcije. Ker sta kljub razširjenemu uživanju semen oljne kadulje (Salvia hispanica) in njeni večletni prisotnosti na trgu Unije in svetovnem trgu do danes zabeležena le dva primera alergijske reakcije, Komisija meni, da na seznam Unije odobrenih novih živil ne bi bilo treba vključiti posebnih zahtev za označevanje v zvezi z morebitnimi alergijskimi reakcijami pri uživanju semen oljne kadulje (Salvia hispanica), dokler Agencija ne pridobi in oceni dodatnih znanstvenih dokazov o alergenem potencialu semen oljne kadulje (Salvia hispanica).
                  
               
                     (27)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            
               1.   Vnos na seznamu Unije odobrenih novih živil, kot je določen v členu 6 Uredbe (EU) 2015/2283 in vključen v Izvedbeno uredbo (EU) 2017/2470, ki se nanaša na novo živilo semena oljne kadulje (Salvia hispanica), se spremeni, kot je določeno v Prilogi k tej uredbi.
            
            
               2.   Vnos na seznamu Unije iz odstavka 1 vključuje pogoje uporabe in zahteve za označevanje, določene v Prilogi k tej uredbi.
            
         
         
            Člen 2
            Priloga k Izvedbeni uredbi (EU) 2017/2470 se spremeni v skladu s Prilogo k tej uredbi.
         
         
            Člen 3
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 13. januarja 2020
            
               
                  Za Komisijo
               
               
                  Predsednica
               
               Ursula VON DER LEYEN
            
         
         
            (1)  UL L 327, 11.12.2015, str. 1.
         
            (2)  Izvedbena uredba Komisije (EU) 2017/2470 z dne 20. decembra 2017 o oblikovanju seznama Unije novih živil v skladu z Uredbo (EU) 2015/2283 Evropskega parlamenta in Sveta o novih živilih (UL L 351, 30.12.2017, str. 72).
         
            (3)  Odločba Komisije 2009/827/ES z dne 13. oktobra 2009 o odobritvi dajanja na trg semena oljne kadulje (Salvia hispanica) kot nove živilske sestavine v skladu z Uredbo (ES) št. 258/97 Evropskega parlamenta in Sveta (UL L 294, 11.11.2009, str. 14).
         
            (4)  Izvedbeni sklep Komisije 2013/50/EU z dne 22. januarja 2013 o odobritvi razširitve uporabe semena oljne kadulje (Salvia hispanica) kot nove živilske sestavine v skladu z Uredbo (ES) št. 258/97 Evropskega parlamenta in Sveta (UL L 21, 24.1.2013, str. 34).
         
            (5)  Dopis z dne 18. septembra 2015 (https://ec.europa.eu/food/sites/food/files/safety/docs/novel-food_authorisation_2015_auth-letter_chia-seeds-2_sl.pdf).
         
            (6)  Uredba (ES) št. 258/97 Evropskega parlamenta in Sveta z dne 27. januarja 1997 v zvezi z novimi živili in novimi živilskimi sestavinami (UL L 43, 14.2.1997, str. 1).
         
            (7)  Dopis z dne 17. oktobra 2017 (https://ec.europa.eu/food/sites/food/files/safety/docs/novel-food_authorisation_2017_auth-letter_chia-seeds_sl.pdf).
         
            (8)  Dopis z dne 2. novembra 2017 (https://ec.europa.eu/food/sites/food/files/safety/docs/novel-food_authorisation_2017_auth-letter_chia-seeds-ext-steri_sl.pdf).
         
            (9)  Izvedbeni sklep Komisije (EU) 2017/2354 z dne 14. decembra 2017 o odobritvi razširitve uporabe semena oljne kadulje (Salvia hispanica) kot nove živilske sestavine v skladu z Uredbo (ES) št. 258/97 Evropskega parlamenta in Sveta (UL L 336, 16.12.2017, str. 49).
         
            (10)  EFSA Journal 2009;7(4):996.
         
            (11)  EFSA Journal 2019;17(4):5657.
         
            (12)  Uredba (EU) št. 609/2013 Evropskega parlamenta in Sveta z dne 12. junija 2013 o živilih, namenjenih dojenčkom in majhnim otrokom, živilih za posebne zdravstvene namene in popolnih prehranskih nadomestkih za nadzor nad telesno težo ter razveljavitvi Direktive Sveta 92/52/EGS, direktiv Komisije 96/8/ES, 1999/21/ES, 2006/125/ES in 2006/141/ES, Direktive 2009/39/ES Evropskega parlamenta in Sveta ter uredb Komisije (ES) št. 41/2009 in (ES) št. 953/2009 (UL L 181, 29.6.2013, str. 35).
         
            (13)  Izvedbena uredba Komisije (EU) št. 828/2014 z dne 30. julija 2014 o zahtevah za zagotavljanje informacij potrošnikom o odsotnosti ali zmanjšani prisotnosti glutena v živilih (UL L 228, 31.7.2014, str. 5).
      
      
         
            PRILOGA
            Vnos za „seme oljne kadulje (Salvia hispanica)“ v tabeli 1 (Odobrena nova živila) Priloge k Izvedbeni uredbi (EU) 2017/2470 se nadomesti z naslednjim:
            
                        Odobreno novo živilo
                     
                     
                        Pogoji za uporabo novih živil
                     
                     
                        Dodatne posebne zahteve za označevanje
                     
                     
                        Druge zahteve
                     
                  
                        „Semena oljne kadulje (Salvia hispanica)
                     
                     
                        
                           Določena kategorija živil
                        
                     
                     
                        
                           Najvišje dovoljene ravni
                        
                     
                     
                        Poimenovanje novega živila pri označevanju živil, ki ga vsebujejo, je „seme oljne kadulje (Salvia hispanica)““
                     
                     
                         
                     
                  
                        kruh
                     
                     
                        5 % (cela ali mleta semena oljne kadulje)
                     
                  
                        pekovski izdelki
                     
                     
                        10 % celih semen oljne kadulje
                     
                  
                        žitni kosmiči za zajtrk
                     
                     
                        10 % celih semen oljne kadulje
                     
                  
                        sterilizirane jedi, pripravljene za uživanje, na osnovi žitnih zrn, zrn nepravih žit in/ali stročnic
                     
                     
                        5 % celih semen oljne kadulje
                     
                  
                        mešanice sadja, oreškov in semen
                     
                     
                         
                     
                  
                        predpakirana semena oljne kadulje
                     
                     
                         
                     
                  
                        konditorski izdelki (vključno s čokolado in čokoladnimi izdelki), razen žvečilnih gumijev
                     
                     
                         
                     
                  
                        mlečni izdelki (vključno z jogurtom) in podobni izdelki
                     
                     
                         
                     
                  
                        sladoledi
                     
                     
                         
                     
                  
                        proizvodi iz sadja in zelenjave (vključno s sadnimi namazi, kompoti z ali brez žitnih kosmičev, sadnimi pripravki, ki so plast pod mlečnimi izdelki ali se mešajo z njimi, sadnimi sladicami, mešanim sadjem s kokosovim mlekom, pakiranim v dvojni posodici)
                     
                     
                         
                     
                  
                        brezalkoholne pijače (vključno s sadnim sokom in pijačami iz mešanice sadja/zelenjave)
                     
                     
                         
                     
                  
                         
                     
                     
                        pudingi, ki za proizvodnjo, predelavo ali pripravo ne zahtevajo toplotne obdelave pri ali nad 120 °C